फूलों से होली खेल दिया पानी बचाने का संदेश
शहरके हनुमान वाडिया में रविवार को सामाजिक सरोकार के तहत पानी बचाव को लेकर दैनिक भास्कर की ओर से चलाई जा रही मुहिम के तहत तिलक होली का आयोजन हुआ। श्रीमाली महिला मंडल के तत्वावधान में आयोजित फाग महोत्सव में महिलाओं युवतियों ने तिलक फूलों से होली खेली। गुलाल से तिलक लगाकर सभी को होली की शुभकामनाएं दी गई। नृत्य प्रतियोगिताओं में महिलाओं ने उत्साह से भाग लिया। नवमनोनीत अध्यक्ष शशि अवस्थी ने कहा कि हाेली पर्व को लेकर कई लोग गहरे रंगों से होली खेलते हैं, जो स्वास्थ्य के लिए खतरनाक है। इससे पानी का दुरुपयोग होने के साथ पर्यावरण को नुकसान पहुंचता है। कोषाध्यक्ष चित्रा व्यास ने कहा कि होली पर्व पर सभी गुलाल फूलों से होली खेली। गहरे नुकसानदायी रंगों का प्रयोग नहीं करें। वहीं जल की महत्ता को समझते हुए पानी का दुरुपयोग नहीं करें। महोत्सव में महिलाओं युवतियों ने पानी का दुरुपयोग नहीं करने की शपथ ली। इसके बाद महिलाओं युवतियों ने गुलाल फूलों से होली खेलते हुए नृत्य किया।
कार्यकारिणीका गठन : फागमहोत्सव के बाद हनुमान वाड़िया में श्रीमाली महिला मंडल की बैठक हुई। इसमें नवकार्यकारिणी का गठन कर अध्यक्ष शशि अवस्थी, सचिव रमा दवे, कोषाध्यक्ष चित्रा व्यास, सदस्य विजयलक्ष्मी, तृप्ति दवे, तरूणा, सुमन, शारदा, नयना, उर्मिला को सर्वसम्मति से मनोनीत किया। इस अवसर पर श्रीमाली समाज की महिलाएं युवतियां मौजूद थी।
शहर के देशांतरियों का धोरा स्थित श्री गणेश शनि मंदिर में शनिवार रात श्री सूर्य मंडल के तत्वावधान मंडल अध्यक्ष नेमीचंद सोनी की अध्यक्षता में फाग महोत्सव मनाया गया। श्रद्धालुओं ने झूमते हुए फूलों से होली खेली। मंडल प्रवक्ता दौलत आर. प्रजापत ने बताया कि फाग महोत्सव को लेकर शनिवार को शनिदेव की प्रतिमा का आकर्षक फूलों से शृंगाी किया गया। राजू डागा ने प्रसादी का भोग चढ़ाया। फाग महोत्सव को लेकर देर रात तक श्रद्धालुओं के पहुंचने का सिलसिला जारी रहा। गायक विजयराज भाटी ने गणपति वंदना से फाग महोत्सव की शुरुआत की।
बालोतरा . हनुमान वाड़िया में फाग महोत्सव में सामूहिक नृत्य करती महिलाएं।
आयोजन
hin_Deva hin_Deva hin_Deva hin_Deva hin_Deva bho_Deva